《滞客》
宋代·郑獬

五月不雨至六月，河流一尺清泥浑。
舟人系鼓挽舟去，牛头刺地挽不行。
我舟系岸已七日，疑与绿树同生根。
忽惊黑云涌西北，风号万窍秋涛奔。
截断两脚不到地，半夜霹雳空杀人。
须臾云破见星斗，老农叹息如衔冤。
高田已槁下田瘦，我为滞客何足言。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。